# Michelle Jenner

Michelle Jenner Husson (Barcelona, 14 de setembre del 1986) és una actriu de televisió, de cinema i de doblatge catalana.

## Biografia

Va néixer el 1986 a Barcelona, filla de l'actor de doblatge Miguel Ángel Jenner (espanyol d'ascendència anglesa) i de l'actriu i ballarina francesa i intèrpret de music hall Martine Husson. L'actriu ha declarat que ja de petita jugava a ser actriu, disfressant-se i interpretant algun personatge.
Va estudiar al col·legi barcelonès La Salle Bonanova, on també va anar a classes de teatre, cant i ball, disciplines que també va practicar a l'escola Company & Company. En acabar el batxillerat va ingressar a l'escola d'interpretació Nancy Tuñón, on només hi va fer el primer curs.

## Trajectòria professional

Amb només dos anys, la seva mare ja va començar a portar-la a càstings i va realitzar alguns treballs de publicitat i moda. Als sis anys va començar en el món del doblatge dient tan sols dues paraules en una pel·lícula on es necessitaven molts nens. A partir d'aquí, el mateix director va començar a contactar amb ella per a altres papers cada vegada més importants, i altres directors també la van anar coneixent.
Va debutar a la televisió a la sèrie de TV3 El cor de la ciutat, quan tenia 15 anys, poc després d'haver fet una petita aparició a la pel·lícula Faust, l'amor dels condemnats. Quan va deixar els estudis a Nancy Tuñón va marxar a Madrid a rodar Los hombres de Paco, sèrie on va interpretar Sara Miranda fins a l'any 2009.
A més, ha participat en la campanya de la marca Herbal Essences per a l'estiu del 2007, ha actuat en dos curtmetratges, Tight (guanyador del premi Brigadoon al millor curtmetratge a Sitges 2006) i Cinco contra uno (guanyador del Premio Joven al festival Humor en Corto). L'actriu ha posat per a les revistes MAN, FHM, Línea, Ragazza, Loka, Bravo i Superpop. Va ser també ambaixadora del videojoc The Sims 2 amb un personatge creat a partir d'ella.
Va interpretar el paper protagonista de la reina Isabel I de Castella a la sèrie de televisió espanyola de 2012 Isabel, motiu pel qual va rebre un Premi Iris i l'any 2013 el Premi Ondas a la millor actriu. També fou nominada a Goya a la millor actriu revelació pel seu paper a No tengas miedo (2012) i va rebre el Premi Sant Jordi a la millor actriu. Per la seva interpretació a La cocinera de Castamar va estar novament nominada com a millor actriu als Premis Iris de l'Acadèmia de la Televisió.
El nadal de 2017 va protagonitzar l'anunci nadalenc de la marca de cava Freixenet al costat de l'actor argentí Ricardo Darín. L'estiu de 2018 va protagonitzar al costat de l'actor català Oriol Pla el curtmetratge promocional de la marca de cervesa Estrella Damm.

## Treballs

Filmografia principal :
| Any | Títol | Paper | Notes |
| 2000 | Faust, l'amor dels condemnats | petita Jade | pel·lícula |
| 2001–2002 | El cor de la ciutat | Alícia | sèrie de televisió |
| 2003 | Més enllà de les estrelles | Carmeta | telefilm |
| 2004 | Nubes de verano | Natalia | pel·lícula |
| 2005–2010 | Los hombres de Paco | Sara Miranda | sèrie de televisió |
| 2006–2007 | Bichos & cía | presentadora | programa de televisió |
| 2006 | Porca misèria | amiga de la Guiomar | sèrie de televisió; episodi "Veïns" |
| 2007 | Tight | noia | curtmetratge |
| 2007 | Cinco contra uno | Mónica | curtmetratge |
| 2008 | Circuit | Eva | pel·lícula |
| 2009 | Íntimos y extraños | María | pel·lícula |
| 2009 | Spanish Movie | Fada | pel·lícula |
| 2010 | Inocentes | Sonia | minisèrie de televisió |
| 2011 | No tengas miedo | Silvia | pel·lícula |
| 2011 | Extraterrestre | Julia | pel·lícula |
| 2012–2014 | Isabel | Isabel I de Castella | sèrie de televisió |
| 2012 | Les aventures de Tadeu Jones (Las aventuras de Tadeo Jones) | Sara Lavrof (veu) | pel·lícula; doblatge (castellà) |
| 2015 | El ministerio del tiempo | Isabel I de Castella | sèrie de televisió |
| 2016 | Julieta | Beatriz | pel·lícula |
| 2016 | Nuestros amantes | Irene | pel·lícula |
| 2016 | Tenemos que hablar | Nuria | pel·lícula |
| 2016 | La corona partida | Isabel I de Castella | pel·lícula |
| 2017 | Tadeu Jones 2: El secret del rei Mides (Tadeo Jones 2: El secreto del rey Midas) | Sara Lavrof (veu) | pel·lícula; doblatge (castellà) |
| 2017 | La bella i la bèstia (Beauty and the Beast) | Bella (veu) | pel·lícula; doblatge (castellà) |
| 2018 | L'ombra de la llei (La sombra de la ley) | Sara | pel·lícula |
| 2018 | Miamor perdido | Olivia | pel·lícula |
| 2018 | La catedral del mar | Mar Estanyol | sèrie de televisió |
| 2018 | El Continental | Andrea Abascal | sèrie de televisió |
| 2021 | La cocinera de Castamar | Clara Belmonte | sèrie de televisió |
| 2022 | Tadeu Jones 3: La taula maragda (Tadeo Jones 3: La tabla esmeralda) | Sara Lavrof (veu) | pel·lícula; doblatge (castellà) |
| 2022 | Els hereus de la terra (Los herederos de la tierra) | Mar Estanyol | sèrie de televisió; 2 episodis |
| 2022 | Las de la última fila | Paloma "Palo" Tejero Dobón | sèrie de televisió; 2 episodis |
| 2023 | Ocho apellidos marroquís | Begoña | pel·lícula |
| 2023 | Berlín | Keila | sèrie de televisió |
El 2008 va interpretar Doña Inés a l'obra teatral Don Juan Tenorio, de José Zorrilla.
En doblatge, és la veu habitual en castellà d'Emma Watson, tant fent d'Hermione Granger a les primeres quatre pel·lícules de Harry Potter com a La bella i la bèstia i del personatge Sara Lavrof, de la sèrie de pel·lícules Tadeu Jones. També ha posat la veu al petit Giosué a La vida es bella, entre altres personatges.
També ha actuat en diversos videoclips: «Veneno en la piel» d'Andrés Calamaro (2004), «In Your Mind» d'Anggun, «Incredible» de Darius i «Mundo frágil» de Sidecars.
Com a cantant, ha col·laborat amb la banda Pignoise amb alguns temes per a la banda sonora de Los hombres de Paco, com «Me gustas así».

## Guardons

| Any | Premi | Categoria | Títol | Resultat |
| 2012 | Premis Goya | Millor actriu revelació | No tengas miedo | Nominada |
| 2011 | Premi Sant Jordi de Cinematografia | Millor actriu espanyola | No tengas miedo | Guanyadora |
| 2011 | Medalles del Cercle d'Escriptors Cinematogràfics | Millor actriu | No tengas miedo | Guanyadora |
| 2011 | Medalles del Cercle d'Escriptors Cinematogràfics | Intèrpret revelació | No tengas miedo | Nominada |
| 2013 | Premis Ondas | Millor intèrpret de ficció femenina | Isabel | Guanyadora |
| 2012 | Premis Iris | Millor interpretació femenina | Isabel | Nominada |
| 2013 | Premis Iris | Millor interpretació femenina | Isabel | Nominada |
| 2014 | Premis Iris | Millor interpretació femenina | Isabel | Guanyadora |
| 2012 | Fotogramas de Plata | Millor actriu de televisió | Isabel | Guanyadora |
| 2013 | Fotogramas de Plata | Millor actriu de televisió | Isabel | Nominada |
| 2014 | Fotogramas de Plata | Millor actriu de televisió | Isabel | Guanyadora |
| 2012 | Premis Unión de Actores y Actrices | Millor actriu protagonista de televisió | Isabel | Nominada |
| 2013 | Premis Unión de Actores y Actrices | Millor actriu protagonista de televisió | Isabel | Nominada |
| 2014 | Premis Unión de Actores y Actrices | Millor actriu protagonista de televisió | Isabel | Guanyadora |

## Vida personal

Està molt concienciada amb la lluita del poble palestí i amb l'abandonament d'animals.
Ha estat parella de l'actor Javi Hernández, relació que va acabar el 2009 després de cinc anys junts. Posteriorment, va ser parella durant un parell d'anys del cantant Leiva, del grup Pereza, i més tard de l'actor i model José Lamuño fins al 2013.
Després va iniciar una relació sentimental amb Javier García, un ensinistrador de gossos. L'abril de 2019 va donar a llum al seu fill Hugo.
En una entrevista de novembre del 2020 al diari La Voz de Galicia va explicar que estava duent una vida tranquil·la al camp i que era molt feliç vivint enmig de la natura i podent gaudir del seu petit hort.

## Referències

* 1 2 «Todo sobre Michelle Jenner» (en castellà). Magazine Wow, 08-05-2009. Arxivat de l'original el 20/5/2009 [Consulta: 22 octubre 2011].
* 1 2 3 «Michelle Jenner: biografía y filmografía» (en castellà). Aloha Criticón, 01-12-2018. Arxivat de l'original el 2021-07-24. [Consulta: 24 juliol 2021].
* 1 2 3 4 5 6 7 Basanta, Carmen. «Así es la vida de Michelle Jenner: su hijo Hugo, su misterioso novio y el doblaje en los genes» (en castellà). Europa FM, 17-02-2021. [Consulta: 24 juliol 2021].
* 1 2 Bandrés, Sara. «Michelle Jenner, la juventud hecha madurez» (en castellà), 01-07-2013. [Consulta: 10 juny 2019].
* ↑ «Michelle Jenner, del doblaje a la gran pantalla» (en castellà). RTVE.es, 25-04-2011. [Consulta: 22 octubre 2011].
* ↑ Petit, Quino «Michelle Jenner. La reina de la tele» (en castellà). , 16-12-2012 [Consulta: 10 juny 2019].
* 1 2 3 4 5 6 7 8 9 10 11 «Michelle Jenner, de niña del doblaje a reina de la televisión» (en castellà), 18-09-2014. [Consulta: 10 juny 2019].
* ↑ «La actriz Michelle Jenner se aleja de 'Los Hombres de Paco'» (en castellà), 03-10-2009. [Consulta: 10 juny 2019].
* ↑ «Michel Jenner, nueva imagen de Herbal Essences», 26-04-2008. [Consulta: 10 juny 2019].
* ↑ Tight a FilmAffinity (castellà)
* ↑ «Michelle Jenner se convierte en personaje en 'Los Sims 2'» (en castellà), 25-11-2007. [Consulta: 10 juny 2019].
* ↑ «Comienza el rodaje de 'Isabel', ficción histórica de máxima calidad para las noches de La 1 de TVE» (en castellà). RTVE.es, 01-08-2011. [Consulta: 11 novembre 2011].
* 1 2 «'La competència', Júlia Otero i 'Polseres Vermelles', guanyadors d'un Ondas». Ara, 30-10-2013.
* 1 2 Sánchez, Ana. «Blanca Suárez, María León, Michelle Jenner y Alba García, nominadas a 'Mejor Actriz Revelación' en los Goya 2012» (en castellà), 10-01-2012. [Consulta: 10 juny 2019].
* 1 2 «Michelle Jenner y José Coronado, galardonados en los Premios Sant Jordi de RNE» (en castellà), 16-04-2012. [Consulta: 10 juny 2019].
* ↑ «El radical cambio de look de Michelle Jenner que ha enamorado a Paco Tous o Amaia Salamanca» (en castellà). Antena 3, 05-07-2021. [Consulta: 24 juliol 2021].
* ↑ «Ricardo Darín y Michelle Jenner, la pareja Freixenet» (en castellà), 06-11-2016. [Consulta: 10 juny 2019].
* ↑ «Anuncio Estrella Damm: Michelle Jenner y Oriol Pla comparten cerveza este verano 2018» (en castellà), 11-06-2018. [Consulta: 10 juny 2019].
* ↑ «Bichos & Cía» (en castellà). verTele!, 15-01-2008. [Consulta: 5 febrer 2023].
* ↑ «Michelle Jenner, Sophie Auster, y Óscar Jaenada ruedan en Barcelona la película 'Circuit'», 07-08-2008. [Consulta: 10 juny 2019].
* 1 2 «Michelle Jenner, la nueva 'baby doll' del cine español» (en castellà), 10-10-2018. [Consulta: 10 juny 2019].
* ↑ «Telecinco estrena este domingo 'Inocentes', un thriller sobre la prostitución» (en castellà), 23-01-2010. [Consulta: 10 juny 2019].
* ↑ «Michelle Jenner a solas con un extraño en Extraterrestre» (en castellà), 13-09-2011. [Consulta: 10 juny 2019].
* ↑ «'Las Aventuras de Tadeo Jones' llega a los cines con las voces de José Mota y Michelle Jenner», 28-08-2012. [Consulta: 10 juny 2019].
* ↑ «Michelle Jenner retoma 'Isabel' en 'El ministerio del tiempo'», 16-03-2015. [Consulta: 10 juny 2019].
* ↑ «Adriana Ugarte y Michelle Jenner, las nuevas 'chicas Almodóvar'», 26-03-2016. [Consulta: 10 juny 2019].
* ↑ «Michelle Jenner y Eduardo Noriega protagonizan 'Nuestros amantes', estreno este domingo en 'Versión Española'» (en castellà), 06-04-2018. [Consulta: 10 juny 2019].
* ↑ Tsanis, Magdalena. «Michelle Jenner y Hugo Silva se reencuentran en», 24-02-2016. [Consulta: 10 juny 2019].
* ↑ «'La Corona Partida', la secuela, en forma de TV movie, de 'Isabel'» (en castellà), 16-04-2015. [Consulta: 10 juny 2019].
* ↑ «Michelle Jenner, Adriana Ugarte y José Corbacho entre las voces de 'Tadeo Jones 2. El secreto del Rey Midas'», 11-05-2017. [Consulta: 10 juny 2019].
* ↑ «Descubre la voz de Michelle Jenner como Bella en la nueva versión de 'La Bella y la Bestia'» (en castellà), 03-03-2017. [Consulta: 10 juny 2019].
* ↑ «Dani de la Torre lleva a Michelle Jenner y Luis Tosar a la violenta Barcelona de los años 20 en La sombra de la ley», 10-10-2018. [Consulta: 10 juny 2019].
* ↑ Núñez, Gonzalo. ««Mi amor Perdido»: Rovira-Jenner, un amor como el perro y el gato». La Razon, 22-12-2018. [Consulta: 14 desembre 2018].
* ↑ «Michelle Jenner, de reina a plebeya», 25-10-2016. [Consulta: 10 juny 2019].
* ↑ Muñoz, Erika. «Michelle Jenner lleva los pantalones de "El Continental"» (en castellà), 20-08-2018. [Consulta: 10 juny 2019].
* ↑ «Michelle Jenner ('Tadeo Jones 3'): "Es un orgullo para el cine español tener una saga con proyección internacional"» (en castellà). Europa Press, 26-08-2022 [Consulta: 5 febrer 2023].
* ↑ «Rodolfo Sancho y Michelle Jenner fichan por 'Los herederos de la tierra', la secuela de 'La catedral del mar'». Formula TV, 06-11-2020. [Consulta: 7 novembre 2020].
* ↑ «'Las de la última fila': así son las protagonistas de la serie» (en castellà). ELLE, 23-09-2022 [Consulta: 5 febrer 2023].
* ↑ 20 minutos «¿Pero de dónde sale 'Ocho apellidos marroquís'? El título que lo cambia todo» (en castellà). Cinemanía. 20 minutos, 19-01-2023 [Consulta: 5 febrer 2023].
* ↑ «'Berlín', spin-off de 'La Casa de Papel', completa su reparto con Michelle Jenner, Julio Peña y Tristán Ulloa». , 9-2022.
* ↑ «El 'Don Juan de Alcalá', protagonizado por Juan Codina y Michelle Jenner, se ambientará en la Guerra de la Independencia», 23-10-2008. [Consulta: 10 juny 2019].
* ↑ Lázaro, Margarita. «Michelle Jenner sigue clavando la voz de Hermione Granger» (en castellà), 05-10-2017. [Consulta: 10 juny 2019].
* ↑ Vázquez, Silvia. «Entrevista a Michelle Jenner, la actriz de doblaje que da voz a Aloy en el videojuego 'Horizon Zero Dawn: The Fronzen Wilds'» (en castellà), 02-11-2017. [Consulta: 10 juny 2019].
* ↑ «Medallas del CEC a la producción española de 2011». Círculo de Escritores Cinematográficos. Arxivat de l'original el 2021-05-06. [Consulta: 29 octubre 2022].
* ↑ Gala de los Premios Fotogramas de Plata 2012, Europa Press, 12 de març de 2013 (castellà)
* ↑ Javier Gutiérrez y Bárbara Lennie, Fotogramas de Plata como mejores actores de cine, Europa Press, 3 de març de 2015 (castellà)
* ↑ Michelle Jenner y Rodolfo Sancho ganan el Fotograma de plata por 'Isabel', rtve.es (castellà)
* ↑ Premios Unión de Actores 2014 al web de la Unión de Actores (castellà)
* ↑ «Michelle Jenner: destinada a ser actriz, discreta relación y los Hugos de su vida» (en castellà), 10-05-2021. [Consulta: 1r agost 2021].
* ↑ «Michelle Jenner cumple 34 años: un hijo recién nacido, un novio en el anonimato y un padre doblador» (en castellà). [Consulta: 1r agost 2021].
* ↑ «¿A quién echa de menos Michelle Jenner?». [Consulta: 1r agost 2021].

## Enllaços externs

* Lloc web oficial (arxivada l'1 de març de 2009)
* Fitxa de doblatge al castellà de Michelle Jenner a eldoblaje.com (castellà)
* Fitxa de doblatge al català de Michelle Jenner a eldoblatge.com
* Pàgina de Michelle Jenner a YouRock (castellà)